**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΧΑΛΚΙΔΙΚΗΣ**

**ΔΗΜΟΣ ΚΑΣΣΑΝΔΡΑΣ**

**ΑΡΙΘ.ΠΡΩΤ. 10225/03-06-2019**

 **Δ Ι Α Κ Η Ρ Υ Ξ Η**

 **Ο ΔΗΜΑΡΧΟΣ ΚΑΣΣΑΝΔΡΑΣ**

 **Διακηρύσσει ότι:**

Την 18/6/2019 ημέρα ΤΡΙΤΗ και ώρα έναρξης 9π.μ. και ώρα λήξης 10π.μ. εκτίθεται σε φανερή πλειοδοτική και προφορική δημοπρασία η εκμίσθωση της δημοτικής έκτασης 1.000 τ.μ. περίπου που βρίσκεται παραπλεύρως του δημοτικού πάρκινγκ στη Σκάλα στην παραλία Φούρκας, για την εγκατάσταση και λειτουργία Λούνα Παρκ για το έτος 2019

Εχοντας υπόψιν:

α) Τις διατάξεις της περίπτ. δ΄ και ε΄ της παρ. 1 του άρθρου 72 του Ν. 3852/2010.

β) Τις διατάξεις του Ν. 3463/2006.

γ) Τις διατάξεις του Π.Δ. 270/1981.

δ) Tην αριθ. **132/2019** απόφαση του Δημοτικού Συμβουλίου «περί έγκρισης διενέργειας δημοπρασίας»

ε) Την αριθμ. **286/2017** απόφαση του Δημοτικού Συμβουλίου «περί συγκρότησης επιτροπών».

**Άρθρο 1ο**

**Χρόνος και τόπος της δημοπρασίας**

1) Η δημοπρασία θα διενεργηθεί στο δημοτικό κατάστημα και στην αίθουσα του δημοτικού συμβουλίου, ενώπιον της Επιτροπής Διαγωνισμού, η οποία ορίστηκε με την αριθμ**. 286/2017** απόφαση του Δημοτικού Συμβουλίου, δέκα ημέρες μετά τη δημοσίευση της διακήρυξης του Δημάρχου, στον πίνακα ανακοινώσεων του Δήμου, της Τοπικής Κοινότητας Φούρκας και στην ιστοσελίδα του Δήμου.

2) Η κατακύρωση των πρακτικών της δημοπρασίας θα γίνει με απόφαση της Οικονομικής Επιτροπής.

**Άρθρο 2ο**

**Αντικείμενο της δημοπρασίας**

1) Με την παρούσα διακήρυξη εκτίθεται σε φανερό και προφορικό πλειοδοτικό διαγωνισμό η εκμίσθωση δημοτικής έκτασης 1.000τ.μ. περίπου που βρίσκεται παραπλεύρως του δημοτικού πάρκινγκ στη Σκάλα , στη παραλία Φούρκας , για την εγκατάσταση και λειτουργία Λούνα Παρκ.

2)Το δικαίωμα χρήσης του ακινήτου δεν είναι μεταβιβάσιμο και θα ασκείται αποκλειστικά από τον ανάδοχο.

**Άρθρο 3ο**

**Διάρκεια της σύμβασης**

1. Η διάρκεια της σύμβασης ορίζεται μέχρι 31-12-2019.
2. Αποκλείεται αξίωση του πλειοδότη για αποζημίωση, λόγω μη έγκρισης των πρακτικών της δημοπρασίας από την Οικονομική Επιτροπή ή καθυστέρησης της εγκατάστασής του, που θα προέρχεται από κάποιο νομικό ή πραγματικό κώλυμα, καθώς επίσης και η μονομερής λύση της σύμβασης για το λόγο αυτό.

**Άρθρο 4ο**

**Ελάχιστο όριο προσφοράς**

1. Ως πρώτη προσφορά του μισθώματος που θα αποτελεί και την τιμή εκκίνησης της δημοπρασίας ορίζεται το ποσό των 2.500,00 ευρώ.
2. Το μίσθωμα, όπως αυτό θα προκύψει από την προσφορά του τελευταίου πλειοδότη, θα καταβληθεί προκαταβολικά με την υπογραφή της σύμβασης.

**Άρθρο 5ο**

**Δικαίωμα συμμετοχής στη δημοπρασία - δικαιολογητικά**

1. Στη δημοπρασία μπορούν να συμμετέχουν φυσικά ή νομικά πρόσωπα οποιασδήποτε εταιρικής μορφής καθώς και κοινοπραξίες.
2. Οι κάτοχοι μηχανημάτων και παιγνίων που συγκαταλέγονται στο χώρο του Λούνα Παρκ (πλην ηλεκτρονικών), υποβάλλοντας δήλωση του Ν. 1599/1986 για το είδος, τον αριθμό των παιγνίων

και το χώρο που καταλαμβάνουν καθώς και τα πιστοποιητικά της ΚΙ/2119/6/12-9-95 απόφασης του Υπουργείου Ανάπτυξης.

1. Όποιος επιθυμεί να συμμετάσχει στη δημοπρασία πρέπει να καταθέσει στην Επιτροπή Διαγωνισμού κατά την ημέρα και ώρα διενέργειας της δημοπρασίας, τα παρακάτω δικαιολογητικά:

α) Την έναρξη επιτηδεύματος από την Δ.Ο.Υ. για τη συγκεκριμένη δραστηριότητα.

β) Πιστοποιητικό ΕΝ ISO 9001 ότι εφαρμόζει σύστημα Διαχείρισης που πληροί τις απαιτήσεις του προτύπου.

γ) Ταυτότητα του φυσικού προσώπου. Εάν συμμετέχει νομικό πρόσωπο οποιασδήποτε εταιρικής μορφής ή κοινοπραξία πρέπει να προσκομίσει επικυρωμένο καταστατικό, το Φύλλο Εφημερίδας της Κυβέρνησης, από το οποίο να προκύπτει η κατά νόμο δημοσίευση καθώς και πρακτικό συμμετοχής στη δημοπρασία με εξουσιοδότηση συγκεκριμένου προσώπου. Για τη συμμετοχή κοινοπραξιών δεν είναι απαραίτητη η ιδιαίτερη νομική προσωπικότητα.

δ) Εγγυητική επιστολή αναγνωρισμένης τράπεζας, ή γραμμάτιο σύστασης παρακαταθήκης του Ταμείου Παρακαταθηκών και Δανείων σε ποσοστό δέκα τοις εκατό (10%) του ορίου της πρώτης προσφοράς, δηλαδή 250,00 ευρώ.

ε) Δημοτική ενημερότητα

στ) Φορολογική ενημερότητα.

ζ) Ασφαλιστική ενημερότητα.

η) Υπεύθυνη δήλωση του ίδιου και του εγγυητή αυτού ότι έλαβαν γνώση των όρων διακήρυξης και αποδέχονται αυτούς πλήρως και ανεπιφύλακτα.

θ) Αυτός που πλειοδοτεί για λογαριασμό άλλου, οφείλει να το δηλώσει ρητά στην Επιτροπή Διαγωνισμού και μάλιστα πριν από την έναρξή του, παρουσιάζοντας και το νόμιμο συμβολαιογραφικό πληρεξούσιο, διαφορετικά θεωρείται ότι μετέχει για δικό του λογαριασμό.

1. Όποιο από τα ανωτέρω έγγραφα και δικαιολογητικά συμμετοχής δεν χορηγείται ή μπορεί να αναζητηθεί αυτεπάγγελτα από το δήμο, ο συμμετέχων οφείλει με υπεύθυνη δήλωσή του να το γνωστοποιήσει στην Επιτροπή Διαγωνισμού, πριν τη διενέργεια της δημοπρασίας. Με τη δήλωσή του θα δεσμεύεται εγγράφως ότι δεν συντρέχει στο πρόσωπό του ή στην εταιρεία που ενδεχόμενα εκπροσωπεί, κανένα κώλυμα συμμετοχής με βάση τα αναφερόμενα στην προηγούμενη παράγραφο.
2. Τα απαραίτητα δικαιολογητικά κατατίθενται για έλεγχο στην Επιτροπή Διαγωνισμού μέχρι την έναρξη της διαδικασίας της δημοπρασίας.
3. Δεν μπορεί να συμμετέχει στη δημοπρασία ενδιαφερόμενος που δεν έχει προσκομίσει κάποιο από τα ανωτέρω δικαιολογητικά. Επίσης, δεν μπορεί να συμμετέχει ενδιαφερόμενος που υποβάλλει δικαιολογητικά, τα οποία δεν διαλαμβάνουν κάποιο από τα ανωτέρω στοιχεία.
4. Κάθε ενδιαφερόμενος πρέπει να φέρει και εγγυητή, ο οποίος μαζί με τον τελευταίο πλειοδότη θα προσυπογράψει τα πρακτικά της δημοπρασίας.
5. Στις περιπτώσεις επανάληψης της δημοπρασίας κατατίθεται η ίδια εγγύηση, υπολογιζόμενη όμως επί του ποσού της τελευταίας προσφοράς. Η κατατιθέμενη εγγύηση επιστρέφεται σε αυτούς που μετέχουν στη δημοπρασία - πλην του πλειοδότη - αμέσως μετά την απόφαση της Οικονομικής Επιτροπής για την κατακύρωση του διαγωνισμού. Στον πλειοδότη επιστρέφεται μετά την υπογραφή της σχετικής σύμβασης, αφού την αντικαταστήσει με άλλη ποσού ίσου με το 1/10 του ετήσιου τιμήματος που τελικά προσφέρθηκε από αυτόν στη δημοπρασία, για την εξασφάλιση της έγκαιρης και εντός της οριζόμενης προθεσμίας καταβολής του τιμήματος καθώς και την καλή εκτέλεση όλων των όρων της διακήρυξης. Η εγγύηση αυτή επιστρέφεται μετά τη λήξη της σύμβασης και την πλήρη εκπλήρωση των όρων αυτής.
6. Αποδεικτικό ασφάλισης του συνόλου της δραστηριότητας ΛΟΥΝΑ ΠΑΡΚ, τυχόν ατυχημάτων από ασφαλιστική εταιρεία (ΑΣΤΙΚΗ ΕΥΘΥΝΗ)

**Άρθρο 6ο**

**Τρόπος διεξαγωγής της δημοπρασίας - ανάδειξη πλειοδότη**

1. Ο διαγωνισμός θα είναι φανερός και οι διαγωνιζόμενοι θα πλειοδοτούν προφορικά ενώπιον της Επιτροπής Διαγωνισμού. Οι προσφορές θα γράφονται στο πρακτικό με τη σειρά που εκφωνήθηκαν με το ονοματεπώνυμο του πλειοδότη. Κάθε προσφορά είναι δεσμευτική για τον πλειοδότη και η δέσμευση αυτή μεταφέρεται αλληλοδιαδόχως από τον πρώτο στους επόμενους και τελικά επιβαρύνει τον τελευταίο πλειοδότη.
2. Οι συμμετέχοντες στη διαδικασία της δημοπρασίας μπορούν να υποβάλλουν γραπτώς τυχόν ενστάσεις κατά της διαδικασίας. Οι ενστάσεις υποβάλλονται στην Επιτροπή Διαγωνισμού, μνημονεύονται στο πρακτικό και η Οικονομική Επιτροπή αποφασίζει γι' αυτές με πλήρη αιτιολογία, μετά από σχετική γνωμοδότηση της Επιτροπής Διαγωνισμού.
3. Η δημοπρασία κατακυρώνεται με απόφαση της Οικονομικής Επιτροπής υπέρ αυτού, που προσέφερε το μεγαλύτερο ποσό.
4. Με τη συμμετοχή του στη δημοπρασία ο κάθε ενδιαφερόμενος αυτοδίκαια αποδέχεται πλήρως και ανεπιφύλακτα όλους τους όρους της διακήρυξης.

**Άρθρο 7ο**

**Όροι της σύμβασης - δικαιώματα και υποχρεώσεις των συμβαλλομένων**

1. Ο χώρος θα χρησιμοποιηθεί αποκλειστικά και μόνο για την εγκατάσταση και λειτουργία Λούνα Παρκ. Διαφοροποίηση της χρήσης του απαγορεύεται, όπως επίσης απαγορεύεται και η πώληση προϊόντων υγειονομικού ενδιαφέροντος.
2. Ο μισθωτής είναι απόλυτα υπεύθυνος για την άρτια λειτουργία του ηλεκτρομηχανολογικού και άλλου εξοπλισμού που θα υπάρχει στο χώρο και την έκδοση άδειας λειτουργίας του Λούνα Παρκ.
3. Ο μισθωτής επιβαρύνεται με τις δαπάνες για την υδροληψία, φωτισμό και οφείλει να προβεί στις απαραίτητες ενέργειες προς τις αρμόδιες κατά περίπτωση υπηρεσίες για να συνδεθεί με το αντίστοιχο δίκτυο.
4. Ο ανάδοχος οφείλει να διατηρεί το μίσθιο σε καλή κατάσταση, τις υπέρ αυτού δουλείες, τα όρια αυτής και γενικά να την προστατεύει από κάθε καταπάτηση τρίτου με τις προσήκουσες αγωγές, οι οποίες του εκχωρούνται. Για τυχόν αμέλειά του ευθύνεται έναντι του Δήμου, ο οποίος διατηρεί το δικαίωμα άσκησης κάθε ενδίκου μέσου για την περιφρούρηση των συμφερόντων του. Υποχρεούται ακόμη, μόλις λήξει η σύμβαση, να αποδώσει το χώρο ελεύθερο και σε καλή κατάσταση. Σε αντίθετη περίπτωση υποχρεούται να αποζημιώσει το Δήμο.
5. Ο μισθωτής δεν έχει δικαίωμα αποζημίωσης από το Δήμο ή μείωσης του μισθώματος για βλάβη του μισθίου ή της επιχείρησης του από θεομηνία ή άλλη τυχαία αιτία, που θα επέλθει σε αυτόν μετά την κατακύρωση της δημοπρασίας, ούτε και απαλλάσσεται της καταβολής του μισθώματος εάν δεν έκανε χρήση του μισθίου χωρίς υπαιτιότητα του Δήμου.
6. Ο ανάδοχος υποχρεούται να παρέχει άριστη ποιότητα αγαθών και υπηρεσιών, να εξυπηρετεί τους πολίτες με τον απαιτούμενο σεβασμό, να φροντίζει με υπευθυνότητα και σχολαστικότητα την τήρηση των συμφωνηθέντων. Ο ίδιος και το προσωπικό αυτού οφείλουν να συμπεριφέρονται προς τους πολίτες με πνεύμα καλής θέλησης, κατανόησης και ανεκτικότητας.

**Άρθρο 8ο**

**Υπογραφή της σύμβασης**

1. Ο πλειοδότης και ο εγγυητής αυτού οφείλουν μέσα σε δέκα (10) ημέρες από την κοινοποίηση στον πλειοδότη της σχετικής με την έγκριση του αποτελέσματος της δημοπρασίας απόφασης της Οικονομικής Επιτροπής, να προσέλθουν για τη σύνταξη και υπογραφή της σχετικής σύμβασης, διαφορετικά η εγγύηση που έχει κατατεθεί καταπίπτει υπέρ του Δήμου, χωρίς δικαστική παρέμβαση και ενεργείται επαναληπτική δημοπρασία σε βάρος του τελευταίου πλειοδότη και εγγυητή, ενεχομένων και των δύο για την «επί έλαττον διαφορά» του τιμήματος από εκείνο της προηγούμενης δημοπρασίας. Αυτό ισχύει και όταν κηρύσσεται έκπτωτος. Μετά τη λήξη της παραπάνω προθεσμίας η σύμβαση θεωρείται ότι καταρτίσθηκε οριστικά.
2. Ο τελευταίος πλειοδότης πριν την υπογραφή της σύμβασης οφείλει να καταβάλει εφάπαξ και προκαταβολικά το μίσθωμα.
3. Σε περίπτωση που ο πλειοδότης δεν καταβάλει το παραπάνω ποσό δεν είναι δυνατή η υπογραφή της σύμβασης και κηρύσσεται έκπτωτος με όλες τις νόμιμες συνέπειες.
4. Η δημοπρασία διεξάγεται, επαναλαμβάνεται και εγκρίνεται με την αυστηρή εφαρμογή των διατάξεων του Π.Δ. 270/1981 και του Κώδικα Δήμων (Ν. 3463/2006).
5. Αποκλείεται στον πλειοδότη η μονομερής λύση της σχετικής σύμβασης.

**Άρθρο 9ο**

**Επανάληψη – ματαίωση της δημοπρασίας**

1. Η δημοπρασία επαναλαμβάνεται μετά από σχετική απόφαση του Δημάρχου αν δεν παρουσιαστεί κανείς ενδιαφερόμενος για να συμμετάσχει σ’ αυτήν. Σύμφωνα με τις διατάξεις του άρθρου 192 του Ν. 3463/2006, αν και η δεύτερη δημοπρασία δεν φέρει αποτέλεσμα, η εκμίσθωση μπορεί να γίνει με απευθείας συμφωνία, της οποίας τους όρους καθορίζει το Δημοτικό Συμβούλιο.
2. Μπορεί μετά από σχετική απόφαση του Δημοτικού Συμβουλίου, η δημοπρασία να επαναληφθεί όταν:
* το αποτέλεσμα αυτής δεν εγκριθεί από την Οικονομική Επιτροπή ή το Γενικό Γραμματέα της Αποκεντρωμένης Διοίκησης, λόγω ασύμφορου τιμήματος ή σφάλματος κατά τη διενέργεια της δημοπρασίας,
* μετά την κατακύρωση της δημοπρασίας, ο τελευταίος πλειοδότης δεν υπογράφει τα πρακτικά,
* μετά την κοινοποίηση στο τελευταίο πλειοδότη της κατακυρωτικής απόφασης δεν προσέλθει εμπρόθεσμα για τη σύνταξη και υπογραφή της σύμβασης.
1. Η επαναληπτική δημοπρασία γνωστοποιείται με περιληπτική διακήρυξη του Δημάρχου και αναφέρεται στους όρους της πρώτης διακήρυξης και δημοσιεύεται όπως και η αρχική, πέντε (5) τουλάχιστον ημέρες πριν τη διενέργειά της.
2. Η δημοπρασία ματαιώνεται στην περίπτωση που κατά τον έλεγχο των δικαιολογητικών διαπιστωθούν ελλείψεις αυτών που αφορούν όλους τους διαγωνιζόμενους.
3. Για ότι δεν προβλέπεται από τους παρόντες όρους διακήρυξης εφαρμογή έχουν οι διατάξεις του Π.Δ. 270/1981 και του Ν. 3463/2006.

**Άρθρο 10ο**

**Λοιπές διατάξεις**

1. Η παράβαση οποιουδήποτε όρου της παρούσας συνεπάγεται:

α) την κήρυξη του πλειοδότη έκπτωτου των δικαιωμάτων του, με απόφαση του Δημοτικού Συμβουλίου και τη λύση της σχετικής σύμβασης.

β) την σε βάρος του επανάληψη της δημοπρασίας, εφόσον κρίνει τούτο σκόπιμο με απόφασή του, το Δημοτικό Συμβούλιο.

γ) την αξίωση του Δήμου αποζημίωσης για κάθε άλλη ζημιά που τυχόν θα υποστεί από την παραπάνω, λόγω υπαιτιότητας του πλειοδότη, λύση σύμβασης, εφόσον κρίνει τούτο σκόπιμο με απόφασή του, το Δημοτικό Συμβούλιο.

2) Ολόκληρη η διακήρυξη των όρων να αναρτηθεί στον πίνακα ανακοινώσεων του Δήμου, της Τοπικής Κοινότητας Φούρκας και στην ιστοσελίδα του Δήμου.

Πληροφορίες για τη δημοπρασία παρέχονται από το Γραφείο του κ. Μιχάλη Πρασσά κατά τις εργάσιμες ημέρες και ώρες, Τηλέφωνο 2374350162.

**Β.** Η Επιτροπή η οποία θα διενεργήσει τη φανερή και προφορική πλειοδοτική δημοπρασία και στη συνέχεια θα υποβάλει το πρακτικό της για έγκριση προς την Οικονομική Επιτροπή, συγκροτήθηκε με την αριθ. **286/2017** απόφαση Δημοτικού Συμβουλίου.

 **Ο ΔΗΜΑΡΧΟΣ ΚΑΣΣΑΝΔΡΑΣ**

 **ΒΑΣΙΛΕΙΟΣ ΚΥΡΙΤΣΗΣ**